laion/Wikipedia-Exotic huggingface dataset:
פסטיבל לוקרנו

פסטיבל לוקרנו (באנגלית: Locarno Festival או Locarno Film Festival, בעבר נקרא Festival del film Locarno) הוא פסטיבל סרטים שנתי, המתקיים בחודש אוגוסט בלוקרנו שבשווייץ. הפסטיבל, שנוסד בשנת 1946, הוא אחד מפסטיבלי הקולנוע הפעילים הוותיקים ביותר, והוא ידוע כפלטפורמה יוקרתית עבור סרטים אמנותיים. הפסטיבל מציג סרטים במסגרות שונות, הן תחרותיות והן לא-תחרותיות, לרבות סרטים עלילתיים ותיעודיים באורך מלא, סרטים קצרים, סרטי אוונגרד ורטרוספקטיביות. הקרנות במסגרת ה-"Piazza Grande" נערכות באחד ממקומות ההקרנה הגדולים בעולם, עם 8,000 צופים. מאז 2013, קרלו צ'טריאן משמש כמנהלו האמנותי של הפסטיבל. ועדת הבחירה הראשית כוללת את מארק פרנסון, לורנצו אספוזיטו, סרג'יו פאנט ואאורלי גודט. הפרס הראשון של הפסטיבל הוא נמר הזהב, המוענק לסרט הטוב ביותר בתחרות הבינלאומית. פרסים אחרים כוללים את "Leopard of Honour" על הישגים בקריירה, ואת פרס "Prix du Public" בחסות UBS, פרס חביב הקהל. במשך השנים השתתפו בפסטיבל עשרות סרטים מישראל, ביניהם: "אוונטי פופולו" (1986) שזכה בפרס "נמר הזהב" בקטגוריית הסרט הזר, "הכלה הסורית" שזכה בפרס חביב הקהל, ו"שליחותו של הממונה על משאבי אנוש" (2010) שזכה בפרס חביב הקהל. ‏ ‏ ‏ מדיה וקבצים בנושא פסטיבל לוקרנו בוויקישיתוף אתר האינטרנט הרשמי של פסטיבל לוקרנו פסטיבל לוקרנו, ברשת החברתית פייסבוק פסטיבל לוקרנו, ברשת החברתית אקס (טוויטר) פסטיבל לוקרנו, ברשת החברתית אינסטגרם פסטיבל לוקרנו, סרטונים בערוץ היוטיוב "A long story... in a few words". Locarno Festival (באנגלית אמריקאית). אורכב מ-המקור ב-2017-08-14. נבדק ב-2017-07-27. "Wang Bing interview". Locarno Festival (באנגלית אמריקאית). נבדק ב-2017-08-14. "Piazza Grande". Locarno Festival (באנגלית אמריקאית). אורכב מ-המקור ב-2017-08-14. נבדק ב-2017-07-27. "George Cukor Retrospective and new selection committee at Locarno 66th". Filmfestivals.com (באנגלית). נבדק ב-2017-07-30. "Team". Locarno Festival (באנגלית אמריקאית). נבדק ב-2017-07-30.(הקישור אינו פעיל) מאיר שניצר, סרט ישראלי זכה בפרס ראשון בפסטיבל לוקרנו, חדשות, 14 באוגוסט 1986 גואל פינטו, הזוכה בפסטיבל לוקרנו: סרט איטלקי על הכיבוש הישראלי בכיכובו של מוחמד בכרי, באתר הארץ, 15 באוגוסט 2004 עכבר העיר, הסרט "שליחותו של הממונה על משאבי אנוש" זכה בפסטיבל לוקרנו, באתר הארץ, 14 באוגוסט 2010
ברני דו פלסיס

ברני דו פלסיס (באנגלית: Barny Du Plessis) הוא מפתח גוף בריטי, מר יוניברס לשנת 2014. דו פלסיס החל לעסוק בפיתוח גוף בגיל 18. בשנת 1997, בגיל 23, הפך למפתח גוף מקצועני. לאורך הקריירה שלו השתתף בכמעט 60 תחרויות לפיתוח גוף וזכה בתארים רבים בתחרויות לאומיות ובינלאומיות. הוא גדל כילד צמחוני, אולם בגיל 18, כשהחל לעסוק בפיתוח גוף, החל לצרוך בשר משום שהוא סבר שהוא חייב לאכול בשר על מנת לקבל מספיק חלבון. בשנת 2014, אימץ אורח חיים טבעוני בעיקר מטעמים מוסריים. בשנת 2016, השתתף בפרסומת של PETA לקידום טבעונות. בשנת 2017, החל לעסוק באמנות קעקועים טבעונית (קעקועים שנעשים בעזרת דיו שאינו מכיל חומרים מן החי ושאינם מנוסים על עורות של חזירים). בשנת 2014, השתתף בסרט שומרי הגלקסיה, ובשנת 2015, השתתף בסרט הדוקומנטרי Vegan. מתגורר עם אשתו (מפתחת גוף טבעונית, ומרת בריטניה לשנת 2010) ג'וסי דו פלסיס (Josie Du Plessis) בנוריץ', אנגליה. בשנת 2012, זכה בתואר מר אנגליה (NABBA). בשנת 2013, זכה בתואר מר בריטניה (NABBA). בשנת 2014 זכה בתואר מר אנגליה (NABBA). בשנת 2014 בתואר מר יוניברס (NABBA). ברני דו פלסיס, ברשת החברתית פייסבוק ברני דו פלסיס, ברשת החברתית אינסטגרם ברני דו פלסיס - רשימת הישגים מנופחים: השרירנים הטבעונים מוכיחים שאפשר אחרת, אתר מאקו, 1 בספטמבר 2015 Plant Power – Meet Vegan Bodybuilder Barny du Plessis, The MALESTROM, Sep 3, 2017 דיאטה צמחונית של מפתח גוף Overall Winner Barney DuPlessis, musclememory.com Barny Du Plessis MR UNIVERSE, dynamixnutrition.com Gary Smith, MEET MR. UNIVERSE, VEGAN BARNY DU PLESSIS, August 23, 2015 Deni Kirkova, Vegan bodybuilder, 40, aims for Mr Universe title as he says meat-free diet has made him stronger than ever, metro.co.uk Mr Universe shows you don't need meat/dairy to be a top athlete, riseofthevegan.com Mr. Universe Barny du Plessis Says Meat-Free Meals Boosted His Strength, PETA UK Vegan bodybuilder Mr Universe is now a tattoo artist offering cruelty-free ink in London, metro.co.uk, 19 Feb 2017 Barny DuPlessis, www.imdb.com ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברני דו פלסיס".
אלנה לוקאוסקיינה

אלנה לוקאוסקיינה (בליטאית: Elena Lukauskienė;‏ 1 בינואר 1909 – 17 במרץ 1959) לבית סטנקביצ'יוטה (Stankevičiūtė) והייתה ידועה גם כאלנה רקלאוסקיינה-לוקאוסקיינה (Raclauskienė-Lukauskienė), הייתה אמנית שחמט ליטאית. היא הייתה פעמיים אלופת ליטא לנשים בשחמט (בשנים 1938 ו-1949) והשתתפה באליפות העולם לנשים בשחמט (1939). היא הצילה שני ילדים יהודים במהלך השואה בליטא והוכרה בתור חסידת אומות העולם ב-2006. משנות ה-1930 עד שנות ה-1950 המוקדמות הייתה ידועה בתור אחת החזקות שבין שחקניות השחמט בליטא. לפני המלחמה השתתפה בתחרויות שחמט תחת שם משפחתו של בעלה הראשון. ב-1938 זכתה באליפות השחמט הליטאית לנשים. בשנת 1939 השתתפה באליפות העולם בשחמט לנשים בבואנוס איירס וזכתה במקום ה-18 (בטורניר ניצחה ורה מנצ'יק). אחרי מלחמת העולם השנייה המשיכה להשתתף בתחרויות שחמט. ב-1948 ייצגה את ליטא בנבחרת ברית המועצות בשחמט. ב-1949 זכתה שוב באליפות ליטא לנשים בשחמט. לאחר מכן הייתה שלוש שנים ברציפות הזוכה במדליית הארד בטורניר זה (1950, 1951, 1952). באביב 1944, אלנה ובעלה השני מיקאס לוקאוסקאס (1911-1996) הצילו שני ילדים יהודים. לפני המלחמה, אביהם של הילדים היה הבעלים של בית הדפוס שבו עבד מיקאס. האב, שמעון יוסלביץ, נספה בעת חיסולו של גטו קובנה, ואמם לאה נכלאה במחנה שטוטהוף. בסוף המלחמה שבו שני הילדים ששרדו אל אמם, ששרדה אף היא. ב-2006, הוכרו אלנה ובעלה מיקאס לוקאוסקאס על ידי יד ושם בתור חסידי אומות העולם. "1927-39 Title Tournaments : World Chess Championship (women)". www.mark-weeks.com. Bartelski, Wojciech. "OlimpBase :: Soviet Team Chess Championship :: Lukauskienė". www.olimpbase.org. "The Righteous Among The Nations". Yad Vashem. "Mikas & Elena Lukauskas - Parting Once Again - Themes - A Tribute to the Righteous Among the Nations". www.yadvashem.org. ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלנה לוקאוסקיינה".
פרס גרייסי

פרסי גרייס (באנגלית: Gracie Awards) הם פרסים המוענקים על ידי קרן הברית למען נשים בתקשורת (AWM) בארצות הברית, כדי לכבד ולהכיר בעבודות של נשים, עבור נשים, ועל נשים, כמו גם בנשים אשר תרמו באופן יוצא דופן בתחום המדיה אלקטרונית ותחומים נושקים. טקס פרסי גרייסי נערך על ידי קרן הברית למען נשים בתקשורת (Alliance for Women in Media Foundation) ‏(AWM), מאז 1975. הפרסים הם על שמה של כוכבת הרדיו והטלוויזיה גרייסי אלן. אלן הייתה קומיקאית ובדרנית מצליחה, וכן יזמית ואקטיביסטית. כמחצית מהצמד ברנס ואלן, עם בעלה ג'ורג' ברנס, שהיה אחד המופעים הקומיים הבולטים ביותר בהיסטוריה האמריקאית, גרייסי הייתה מודל לחיקוי עבור נשים בתחומי התקשורת והבידור. טקסי פרס גרייסי מחולקים לשניים. בערב הראשון מתקיימת גאלת עניבה שחורה בה מוענקים הפרסים המרכזיים, ואשר נערך בבוורלי הילס, קליפורניה. החלק השני הוא פחות רשמי, ומתקיים במסגרת ארוחת צהריים, בה מוענקים פרסים מקומיים, פרסי אינטרנט, ופרסי סטודנטים. חלק זה מתקיים בניו יורק. בין הקטגוריות של הפרסים: מגישת חדשות מצטיינת קומדיה מצטיינת במאית מצטיינת - בידור במאית מצטיינת – חדשות סרט תיעודי מצטיין דרמה מצטיינת אנסמבל שחקנים מצטיין – קומדיה אנסמבל שחקנים מצטיין – דרמה שחקנית בתפקיד מזנקה שחקנית בתפקיד פיצ'ר או תפקיד אורח שחקנית בתפקיד מוביל בקומדיה שחקנית בתפקיד מוביל בדרמה שחקנית בתפקיד משנה בקומדיה או מיוזיקל שחקנית בתפקיד משנה בדרמה מקטע מצטיין בחדשות הנחיה מצטיינת – בידור/מידע הנחיה מצטיינת – אורח חיים/בריאות  הנחיה מצטיינת – חדשות/אקטואליה תוכנית ראיונות מצטיינת תוכנית תחקיר מצטיינת תוכנית ספורט מצטיינת תוכנית אירוח מצטיינת סדרה מצטיינת  תוכנית ריאליטי מצטיינת מפיקה מצטיינת – בידור מפיקה מצטיינת – חדשות ועוד מגוון פרסים כולל פרסים לתוכניות מקוונות. פרס גרייסי, במסד הנתונים הקולנועיים IMDb (באנגלית) The Gracie Awards "Archived copy". אורכב מ-המקור ב-2015-02-26. {{cite web}}: (עזרה) 2018 Gracie Awards: Complete Winners List, Meg Swertlow, E-News, Apr. 17, 2018 Rita Moreno Celebrates Female Empowerment at Gracie Awards: ‘It’s About Damn Time’, Kirsten Chuba, Variety, MAY 23, 2018
אנדרו האוויל

אנדרו האוויל (באנגלית: Andrew Havill; נולד ב-1 ביוני 1965) הוא שחקן אנגלי. האוויל עבד עם הלהקה השייקספירית המלכותית, וב-1996 הופיע בווסט אנד הלונדוני במחזה "האישה בשחור". תפקידיו בתיאטרון כללו עבודה עם המחזאי אלן אייקבורן במחזה "Virtual Reality", הפקה של הווסט אנד למחזה "Ring Round the Moon" מאת ז'אן אנוי, ובהפקות של המחזות "קומדיה של טעויות" ו"נשות וינדזור העליזות" בבימויו של כריס לסקומב בתיאטרון שייקספיר גלוב. על הופעתו של האוויל ב-"נשות וינדזור העליזות" כתבה לין גרדנר בהגרדיאן ש"התזמון הקומי של הארוויל הוא תענוג". ב-2010 גילם האוויל שוב את פרנק פורד באותו מחזה בסיבוב הופעות בארצות הברית. בן ברנטלי מהניו יורק טיימס שיבח אותו על הופעתו. ב-2012 וב-2013 השתתף האוויל כחלק מהקאסט המקורי של המחזה "This House" בתיאטרון הלאומי בבימויו של ג'רמי הרין. עוד בתיאטרון שיחק במחזות "Farewell to the Theatre",‏ "Farewell to the Theatre", ו-"Wonderland". הופעותיו של האוויל בטלוויזיה כוללים את הסדרות "אריסטוקרטים", "רעיות ובנות", "האימפרסיוניסטים", וסדרות דוקו-דרמה כגון "אליזבת דייוויד", "דפנה", "שושלת טיודור" ו-"Messiah at the Foundling Hospital". האוויל שיחק בתפקיד דייל ראשי בפרק "מסע הארורים", ספיישל חג המולד של הסדרה "דוקטור הו", והופיע בעונה השמינית של סדרת הריגול "ספוקס". כמו כן השתתף בתפקיד אורח בסדרות "רציחות במידסומר" (The Night of the Stag), "שרלוק" (שערורייה בבלגרביה), "האב בראון", ו"חוקרת מקרי המוות". בקולנוע שיחק האוויל בסרטים "סילביה", "לב חצוי", "נאום המלך", "ההתעוררות", "אשת הברזל", "השבורים", "הייד פארק על ההדסון", "ענן אטלס" ו"משחק החיקוי". Waste (התיאטרון המלכותי הלאומי, 2015/16) וונדרלנד (תיאטרון המפסטד, 2014) Drawing the Line (תיאטרון המפסטד, 2013) This House (התיאטרון הלאומי, 2012-2013) Farewell to the Theatre (תיאטרון המפסטד, 2012) – בתפקיד ג'ורג' נשות וינדזור העליזות (סיור הופעות בארצות הברית, 2010) – בתפקיד פרנק פורד Noises Off (תיאטרון הרפרטוארי של ברמינגהם, 2010) – גארי לז'ן נשות וינדזור העליזות (שייקספיר גלוב, 2008) פרנק פורד קומדיה של טעויות (שייקספיר גלוב, 2006) – אנטיפולוס מסיראקוז רעל ותחרה (סיבוב הופעות עצמאי, 2005) – בתפקיד מורטימר קנדידה ( Oxford Stage Company,‏ 2004) – בתפקיד הכומר ג'יימס מורל חשיבותה של רצינות (Oxford Stage Company,‏ 2003) – ג'ק אישה ללא חשיבות (הלהקה השייקספירית המלכותית) – בתפקיד ג'רלד ארבת'נוט חלום ליל קיץ (הלהקה השייקספירית המלכותית) – בתפקיד ליסנדר אתר האינטרנט הרשמי של אנדרו האוויל אנדרו האוויל, במסד הנתונים הקולנועיים IMDb (באנגלית) The Merry Wives of Windsor, The Globe, London, Lyn Gardner, Sat 21 Jun 2008 A World of Silliness, but No Winking This Time By BEN BRANTLEYOCT. 31, 2010
שחור על לבן (סרט, 2018)

שחור על לבן (באנגלית: BlacKkKlansman) היא דרמת פשע אמריקאית שכתב וביים ספייק לי המבוססת על האוטוביוגרפיה "Black Klansman" שנכתבה על ידי רון סטולוורת'. בסרט משחקים ג'ון דייוויד וושינגטון (בנו של דנזל וושינגטון), אדם דרייבר, לורה הרייר (אנ') וטופר גרייס. עלילת הסרט מתרחשת בקולורדו של שנות ה-70 ועוקבת אחר שוטר ממוצא אפרו אמריקאי שמנסה להסתנן לשורות הקו קלוקס קלאן. הסרט הוקרן לראשונה בפסטיבל קאן ב-14 במאי 2018, בו זכה בפרס הגרנד פרי. הוא יצא לאקרנים בישראל ב-9 באוגוסט 2018. הסרט זכה בפרס אוסקר לתסריט המעובד הטוב ביותר. רון סטולוורת' (ג'ון דייוויד וושינגטון), שוטר בקולורדו ספרינגס, קולורדו, ממוצא אפרו אמריקאי מצליח לחדור לאיגוד המקומי של הקו קלוקס קלאן. את רוב התקשורת שלו עם הקלאן הוא מבצע דרך הטלפון בעוד במפגש פנים אל פנים, הוא שולח שוטר אחר, יהודי, בשם פליפ צימרמן (אדם דרייבר), כדי לגלם את עצמו. בשנת 2015, הביא מפיק הסרטים שון רדיק את הזכויות על ספרו של רון סטולוורת', Black Klansman, למשרדי QC אנרטיימנט והם החלו לעבד את סיפור לתסריט. בעקבות הצלחתו של הסרט תברח ב-2017 חברו QC למפיקי הסרט כדי לעזור בפיתוחו. בספטמבר של אותה שנה, חתמו ספייק לי וג'ון דייוויד וושינגטון על העסקתם בסרט. חודש לאחר מכן, אדם דרייבר, לורה הרייר וטופר גרייס חתמו גם הם. הצילמום החלו בספטמבר 2017. ב-12 באפריל נבחר הסרט להתחרות בפסטיבל קאן והוקרן בבכורה ב-14 במאי 2018. הפצתו הרחבה בישראל התקיימה ב-9 באוגוסט באותה השנה, ולמחרת בארצות הברית, ביום השנה לאירועי שארלוטסוויל. באתר הביקורות Rotten Tomatoes, קיבל הסרט ציון של 97% על ידי 50 מבקרים שונים עם ממוצע של 7.7/10. הכותבים הסכימו כי הסרט משתמש בהיסטוריה כפרשנות נוקבת על אירועים עכשוויים. מדיה וקבצים בנושא שחור על לבן בוויקישיתוף אתר האינטרנט הרשמי של שחור על לבן שחור על לבן, ברשת החברתית אקס (טוויטר) "שחור על לבן", במסד הנתונים הקולנועיים IMDb (באנגלית) "שחור על לבן", באתר AllMovie (באנגלית) "שחור על לבן", באתר Rotten Tomatoes (באנגלית) "שחור על לבן", באתר Box Office Mojo (באנגלית) "שחור על לבן", באתר Metacritic (באנגלית) "שחור על לבן", באתר אידיבי "שחור על לבן", במסד הנתונים הקולנועיים KinoPoisk (ברוסית) באתר פסטיבל קאן באתר הוליווד ריפורטר באתר רוטן טומטוס
המרוץ הארקטי של נורווגיה

המרוץ הארקטי של נורווגיה (באנגלית: Arctic Race of Norway) הוא מרוץ אופני כביש בצפון נורווגיה, באזור שמצפון לחוג הארקטי ונקרא על שמו. המרוץ מתקיים מדי שנה למשך ארבעה ימים בחודש אוגוסט, כשהטור הראשון התקיים בין התאריכים 8-11 באוגוסט 2013. המרוץ נחשב לחלק ממרוצי "טור אירופה" מטעם האיגוד הבינלאומי לאופניים (UCI) ומדורג מאז 2015 בדרג 2.‏HC שמאז 2020 נקרא 2.‏Pro ב-UCI ProSeries. המרוץ מתאפיין הן בעליות בכל אחד מקטעי המרוץ והן רכיבה לאורך קו החוף של הים הצפוני (או אוקיינוס הקרח הצפוני). במהלך המרוץ מוענק פרס למנצח בכל קטע יומי, וחלק מהקבוצות מכוונות את מאמציהן אך ורק לזכייה בקטעים בודדים. המנצח במרוץ כולו הוא הרוכב בעל הזמן המצטבר הקצר ביותר. כדי לזכות במרוץ, על המנצח לגלות עליונות בתחומו העיקרי של המרוץ: טיפוס בהרים ("בין הפיורדים"). החולצות אותן לובשים הרוכבים במהלך המרוץ הן: החולצה הכחולה - הרוכב המוביל בדירוג הכללי (בעל הזמן המצטבר הקצר ביותר) לובש חולצה כחולה על מנת לזהותו. החולצה האדומה - הרוכב המוביל בצבירת נקודות המוענקות לרוכבים אשר חוצים ראשונים את הפסגות השונות במהלך המרוץ בקטעים ההרריים. חולצה זו נקראת גם חולצת "מלך ההרים". החולצה הירוקה - הרוכב אשר צבר את מרב הנקודות המוענקות במרוצי ביניים במהלך המרוץ ובמאוץ אל קו הסיום. החולצה הלבנה - הרוכב הצעיר, אשר גילו אינו עולה על 25 שנים (ב-1 בינואר של שנת המרוץ), בעל הזמן המצטבר הקצר ביותר. המרוץ הארקטי של נורווגיה 2018 אתר האינטרנט הרשמי של המרוץ הארקטי של נורווגיה שמו הרשמי של המרוץ נכתב באנגלית למרות שהוא מתקיים בנורווגיה
זבורניק

זְבוֹרְנִיק (בסרבית בכתב לטיני ובבוסנית: Zvornik, בסרבית בכתב קירילי: Зворник) היא עיר השוכנת לגדות הנהר דרינה, במזרח רפובליקה סרפסקה אשר בבוסניה והרצגובינה. היישוב מאוזכר לראשונה בכתובים במסמכים מ-1410 בהקשר להקמת מנזר באזור. במחצית השנייה של המאה ה-15 נכבש המקום על ידי האימפריה העות'מאנית. לאחר המלחמה העות'מאנית-רוסית (1878-1877) קיבלה האימפריה האוסטרו-הונגרית חסות על חבל בוסניה וסיפחה אותו דה פקטו. ב-1908 סיפחו האוסטרו-הונגרים את האזור דה יורה. לאחר מלחמת העולם הראשונה נכללה זבורניק בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה ליוגוסלביה והכניעה את צבאה תוך ימים אחדים. האזור הועבר לחזקת ממשלת הבובות של מדינת קרואטיה העצמאית שנשלטה על ידי האוסטאשה בהנהגת אנטה פאבליץ'. לאחר המלחמה נכללה זבורניק בשטחי יוגוסלביה. בראשית שנות ה-90 של המאה ה-20 החל תהליך התפרקותה האלים של יוגוסלביה. כחלק מהתהליך פרצה מלחמת בוסניה. במהלך המלחמה ביצעו מיליציות סרביות, ובכלל זה משמר המתנדבים הסרבי, טבח בתושבי זבורניק בוסניאקים ומוסלמים, ובמהלכו נרצחו 352 אזרחים. יהודים הגיעו לזבורניק באמצע המאה ה-19. היו אלה אומנים, סוחרים זעירים ורוכלים יהודים ספרדים. לאחר סיפוח האזור על ידי האוסטרו-הונגרים, הגיעו למקום משפחות אשכנזיות ויצרו קהילה אחת משותפת. ב-1879 התגוררו בזבורניק 50 יהודים. ב-1890 הוקם בית העלמין והוא שכן בקרבת מקום מחוץ לעיר, סמוך לדרך הגישה אליה. ב-1902 הוקם בית כנסת ולצידו תלמוד תורה. בבית הכנסת התפללו לסירוגין בנוסח הספרדים ובנוסח אשכנז. ב-1910 מנתה הקהילה 148 נפשות. לאחר מלחמת העולם הראשונה החלה במקום פעילות ציונית והוקם סניף של התנועה וכן אגודת נוער. ב-1921 התגוררו בזבורניק 134 יהודים, שהיוו 4.27 אחוזים מכלל האוכלוסייה. בפרוץ מלחמת העולם השנייה מנתה הקהילה 78 נפשות. לאחר כיבוש יוגוסלביה על ידי גרמניה הנאצית וכינון משטר האוסטאשה, הוחל ברדיפות יהודים. במאי 1942 בוצעה אקציה ובה נעצרו בני הקהילה. הם גורשו לשאבאץ ומשם הובלו למחנה הריכוז באנייצה. רוב המגורשים נרצחו. ב-1968 התגוררו בזבורניק 11 יהודים. מבנה בית הכנסת שרד, נכון ל-1999 עמד על תילו ושימש בית מגורים. נכון ל-2009 היה בית העלמין מצוי בשטח העיר. בית העלמין לא היה מגודר ולא מתוחזק, נגרמו בו נזקים רבים, והשטח שימש כגינת ירק. מדיה וקבצים בנושא זבורניק בוויקישיתוף אתר האינטרנט הרשמי של זבורניק קהילת זבורניק, באתר המרכז לאמנות יהודית זבורניק (בוסניה והרצגובינה), דף שער בספרייה הלאומית serbian Court Sentences Two for War Crimes During Bosnian War, באתר בלומברג (באנגלית). הקהילה היהודית בזבורניק, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 152. צילום בית הכנסת בזבורניק בראשית המאה ה-20, באתר המרכז לאמנות יהודית. קהילת זבורניק, באתר jewish cemetery project (באנגלית). מבנה בית הכנסת בזבורניק (1999), באתר "המרכז לאמנות יהודית. צילום בית העלמין היהודי בזבורניק (1999), באתר "המרכז לאמנות יהודית". אתרי מורשת יהודית בבוסניה והרצגובינה, באתר אוניברסיטת סירקיוז, עמודים 9, 42 (באנגלית).
וטיוס ואלנס

וטיוס ואלנס (בלטינית: Vettius Valens;‏ 8 בפברואר 120 – סביבות 175 לספירה) היה אסטרולוג הלניסטי (אנ'), בן זמנו צעיר יותר של תלמי. חיבורו הגדול של ואלנס הוא ה"אנתולוגיה" (Anthologiae), עשרה כרכים ביוונית קוינה שנכתבו בפרק הזמן שבין 150–175 לספירה לערך. האנתולוגיה היא החיבור הארוך והמפורט ביותר על אסטרולוגיה ששרד מתקופה זו. בהיותו אסטרולוג מקצועי פעיל, ואלנס כלל באנתולוגיה שלו מעל מאה תרשימים. אף על פי שהיה יליד אנטיוכיה, נראה כי ואלנס נסע רבות במצרים בחיפוש אחר תורות אסטרולוגיות ספציפיות שתחזקנה את התמחותו. באותה תקופה אלכסנדריה הייתה עדיין ביתם של מספר אסטרולוגים של המסורות העתיקות הבבלית (אנ'), היוונית (אנ') והמצרית. הוא פרסם הרבה ממה שלמד מהמסורת ובאמצעות ניסיונו באנתולוגיה, הכתובה בסגנון מרתק וחינוכי. בשל כך היא בעלת ערך רב, מאחר שהיא מצרפת יחדיו את טכניקות שהיו פעילות באותו הזמן. חיבורו של ואלנס חשוב גם מפני שהוא מצטט את דעותיהם של מספר סופרים מוקדמים יותר, כמו טאוקרוס מבבל (אנ'), שאחרת היה בלתי ידוע. הקטעים מתוך חיבורים המיוחסים כביכול לפרעה נח'פסו (אנ') ולכהן הגדול פטוסיריס (אנ'), מחברים פסאודואפיגרפיים מהמאה ה-2 לפנה"ס, שרדו בעיקר באמצעות ציטוטים ישירים בחיבורו של ואלנס. שלושת כתבי היד של האנתולוגיה מתוארכים לשנת 1300 ומאוחר יותר. הטקסט נראה די אמין ושלם, אך במקומות מסוימים מעט לא מסודר. אף על פי שתלמי נחשב בדרך כלל כענק של האסטרולוגיה של התקופה ההלניסטית במשך מאות השנים שלאחר מותו, נראה סביר ביותר שהאסטרולוגיה המעשית של התקופה דמתה לשיטות המפורטות באנתולוגיה של ואלנס. חיבורו של ואלנס פירט את הטכניקות המעשיות יותר שמקורן במסורת עתיקה, בזמן שתלמי המדען נטה להתמקד יותר ביצירת מודל עקבי מבחינה תאורטית, המבוסס על המסגרת האריסטוטלית הלא-קבועה שלו. האיזון הניתן על ידי האנתולוגיה של ואלנס הוא לכן מאוד מאלף. אף סופר הלניסטי אחר לא תרם כה רבות להבנתנו את השיטות האסטרולוגיות המעשיות היומיומיות של התקופה ההלניסטית המאוחרת והתקופה הרומית המוקדמת. בהחליטו שהדת ההלניסטית המסורתית (אנ') היא חסרת תועלת, הוא מצא בגורל תחליף לדת. עבורו, נחישות מוחלטת העניקה סיפוק רגשי ועוררה רגש כמעט מיסטי. הידיעה שהכל כבר קבוע מראש, העניקה תחושה של חופש מחרדה ותחושה של ישועה. חיבורו של וטיוס ואלנס כולל התייחסויות לאברהם כסמכות אסטרולוגית והתייחסות מפורשת לחיבוריו האסטרולוגיים. הוא מצטט את הרמיפוס, שקיבץ ופירש מאימרותיו של זורואסטר, על "אברמוס הנפלא ביותר". הסופרים האסטרולוגים, ובהם וטיוס ואלנס, נהגו להשוות את יום השבת עם יום סטורן, וראו בשבוע היהודי וריאציה של השבוע הפלנטרי שלהם. מדיה וקבצים בנושא וטיוס ואלנס בוויקישיתוף Vettius Valens, Anthologies (באנגלית) M. Stern, Greeks and Latin Authors on Jews and Judaism, Vol.2, CV. Vettius Valens, p. 173 (מנחם שטרן) Anthologiae, II, 28-29 Anthologiae, I, 10 M. Stern, Greeks and Latin Authors on Jews and Judaism, Vol.2, CV. Vettius Valens, p. 174
ישיבת באר יצחק

האם התכוונתם ל... ישיבת באר יצחק (ביתר) ישיבת באר יצחק (ירושלים) ישיבת באר יצחק (מודיעין עילית) ישיבת באר יצחק (קריית יערים)
הבוזגלוס

הבוזגלוס היא תוכנית מציאות תיעודית ישראלית העוקבת אחר אורח חייה של משפחת בוזגלו כ"משפחה הראשונה של הכדורגל הישראלי", ומשודרת בערוץ yes Comedy ב-yes וב-STINGTV, החל מ-20 בנובמבר 2017. יעקב בוזגלו – אב המשפחה, אחרי 20 שנה של גירושים מציע נישואים בשנית לחני, והם מתחתנים בפרק האחרון של העונה הראשונה. כדורגלן עבר. אוהד בוזגלו – הבן הבכור, התגרש במהלך העונה הראשונה מפאני בוזגלו, יש להם 4 ילדים משותפים. הסדרה עוקבת אחר חיי הרווקות שלו ואחרי היחסים שלו עם פאני. כדורגלן עבר. אסי בוזגלו – הבן השני, נשוי לעדי בוזגלו ולהם 4 ילדים. כדורגלן עבר. מאור בוזגלו – הבן השלישי, נשוי למירן בוזגלו ולהם 4 ילדים. שחקן נבחרת ישראל בכדורגל בעבר. אלמוג בוזגלו – הבן הקטן, נשוי לנטליה בוזגלו ולהם 3 ילדים. שחקן כדורגל. חני בוזגלו – אם המשפחה, נשואה ליעקב בוזגלו. אחרי 20 שנה של גירושים נישאת ליעקב בפעם השנייה בפרק האחרון של העונה הראשונה. מירן בוזגלו – נשואה למאור בוזגלו. דוגמנית וקוסמטיקאית. עדי בוזגלו – נשואה לאסי בוזגלו. פאני בוזגלו (פאני בר מוחא) – הייתה נשואה לאוהד בוזגלו, ובמהלך העונה הראשונה עסקו השניים בהליך הגירושין. נטליה בוזגלו – נשואה לאלמוג בוזגלו. דוגמנית, מעצבת בגדי ים ובעלת עסק משותף עם אלמוג לבגדי ים. הילדים של אוהד ופאני: ליון בוזגלו – התאומה של סאן סאן בוזגלו – התאום של ליון רוי בוזגלו תאי בוזגלו הילדים של אסי ועדי: אייר בוזגלו – הנכדה הבכורה, "כוכבת רשת" לאו בוזגלו מילאן בוזגלו ריין בוזגלו - נולדה בפרק הראשון של העונה השביעית. הילדים של מאור ומירן: ריי בוזגלו – התאום של מיילי מיילי בוזגלו – התאומה של ריי לאיו בוזגלו – התאום של שיין. נולד במהלך העונה הראשונה. שיין בוזגלו – התאומה של לאיו. נולדה במהלך העונה הראשונה. הילדים של אלמוג ונטליה: טומי בוזגלו מיה בוזגלו ריו בוזגלו – נולד במהלך העונה השישית. אושרי כהן (עונה 6) – בן זוגה של פאני בעונה השישית. נפרדו לפני העונה השביעית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. עמוד הסדרה באתר yes נדב מנוחין‏, החמצה מול שער ריק: "הבוזגלוס" מעדיפה את הטראש על פני התעוזה, באתר וואלה, 8 באוגוסט 2018 נדב מנוחין‏, גול עצמי: הבוזגלוס מיצתה את עצמה לחלוטין, באתר וואלה, 23 באפריל 2019
אליפות העולם בכדוריד 1993

אליפות העולם בכדוריד 1993 היא אליפות העולם ה-13 והיא נערכה על ידי איגוד הכדוריד העולמי. הטורניר התקיים בשוודיה בין ה-10 במרץ ל-20 במרץ 1993. המשחקים נערכו במספר ערים, משחקי הגמר נערכו באריקסון גלוב, סטוקהולם. רוסיה זכתה באליפות בפעם הראשונה בתולדות הנבחרת. מפת הערים המארחות בשוודיה   אומאו קרלסטד גוטבורג אלקיסטונה האלמסטד סטוקהולם מלמה הקבוצות חולקו ל-4 בתים. שלוש נבחרות חזקות מכל בית העפילו לשלב השני בו קבוצות רוכזו ב-2 בתים. בהתאם לתוצאות המשחקים בבתים, נערכו משחקים על המקום סופי. המשחקים נערכו באומאו. המשחקים נערכו בקרלסטד. המשחקים נערכו בגטבורג. המשחקים נערכו במלמה. המשחקים נערכו ב-15 במרץ-18 במרץ בהאלמסטד. המשחקים נערכו ב-15 במרץ-18 במרץ בסטוקהולם. משחק האליפות נערך ב-20 במרץ בסטוקהולם. רוסיה נפגשה עם צרפת וניצחה 19:28. משחק על המקום השלישי נערך ב-20 במרץ בסטוקהולם. שוודיה נפגשה עם שווייץ וניצחה 19:26. נבחרת ישראל בכדוריד החלה את דרכה בתחרויות דרג ג' שנערכו בין 31 במרץ לבין 8 באפריל 1990 בנורווגיה. הנבחרת זכתה במקום השישי ועלתה לדרג ב'. משחקי דרג ב' נערכו בין 19 במרץ לבין 29 במרץ 1993 בצרפת. הנבחרת הוגרלה לשחק בבית ב' וסיימה אותו במקום הרביעי. היא המשיכה את התחרות לקביעת מקום הסופי (7–8). ישראל דורגה במקום ה-7 מ-16 נבחרות. מידע באתר איגוד הכדוריד העולמי נתונים מאתר טודור66 פירוט משחקי דרג ב'